Source: https://www.najpravo.sk/obchodne-pravo/judikatura/obcianske-procesne-pravo/ucastnici-konania/zmena-a-zamena-ucastnikov/
Timestamp: 2018-11-21 16:25:51+00:00

Document:
Zmena a zámena účastníkov | Najprávo.sk - najlepší právny poradca
Obchodné právo / Judikatúra / Občianske procesné právo / Účastníci konania
Prípustnosť návrhu na zmenu strán sporu podľa § 80 CSP
Oprávnenie žalobcu vymáhať pohľadávku, ktorá bola predmetom postúpenia pred podaním žaloby, vo vlastnom mene a následný zánik tohto oprávnenia v dôsledku oznámenia postúpenia pohľadávky dlžníkovi v zmysle § 530 ods. 1 Občianskeho zákonníka, nie je takou právnou skutočnosťou s ktorou ustanovenie § 80 CSP spája prevod práv a povinností, o ktorých sa konalo.7. November 2017 | Zmena a zámena účastníkov
Vplyv zastavenia exekučného konania na konanie o poddlžníckej žalobe
Právoplatné uznesenie o zastavení exekučného konania možno v konaní o poddlžníckej žalobe považovať za právnu skutočnosť, s ktorou je spojený prechod práv a povinností z oprávneného (žalobcu) na povinného, tak ako to predpokladajú zákonné ustanovenia upravujúce zmenu účastníka konania.31. Október 2016 | Zmena a zámena účastníkov
Konanie o tzv. poddlžníckej žalobe, zmena účastníkov
Konanie o tzv. poddlžníckej žalobe je klasickým sporovým konaním vedeným podľa tretej časti Občianskeho súdneho poriadku, z ktorého však pre účastníkov konania vyplývajú určité obmedzenia, keďže nie sú oprávnení v tomto konaní na všetky právne úkony, ktoré účastníkom konania v riadnom sporovom konaní prináležia, napr. oprávnený nemôže uzavrieť s dlžníkom taký zmier, ktorý by bol na úkor povinného, odpustiť zaplatenie pohľadávky či uplatniť úroky z omeškania. Zmyslom kladného rozhodnutia o poddlžníckej žalobe je, že oprávnený získa exekučný titul voči poddlžníkovi, proti ktorému nebol v pôvodnom exekučnom konaní v žiadnom právnom vzťahu. Ak je oprávnený v tomto konaní neúspešný, nemá to za následok zánik dlhu povinného. Pokiaľ dôjde k zastaveniu exekučného konania z dôvodu uspokojenia pohľadávky oprávneného iným spôsobom ako splnením pohľadávky, v konaní o tzv. poddlžníckej žalobe stratí oprávnený aktívnu legitimáciu bez ohľadu na to, v akom štádiu sa uvedené konanie nachádza, a obnovuje sa v plnom rozsahu aktívna legitimácia povinného (veriteľa pohľadávky). Právoplatné uznesenie o zastavení exekučného konania tak možno v konaní o poddlžníckej žalobe považovať za právnu skutočnosť, s ktorou je spojený prechod práv a povinností z oprávneného (žalobcu) na povinného, tak ako to predpokladá § 92 ods. 2 a 3 OSP.10. Apríl 2016 | Zmena a zámena účastníkov
Predpoklady pre rozhodnutie o návrhu na zámenu účastníka konania
Podľa ustanovenia § 92 ods. 2 a 3 O. s. p., návrhu na zámenu účastníka konania možno vyhovieť v prípade, ak sú preukázané formálne podmienky pre takýto postup, teda ak nastala právna skutočnosť, s ktorou zákon spája prevod alebo prechod práva na iný subjekt, ak sa táto právna skutočnosť týka práva alebo povinnosti doterajšieho účastníka konania a nastala po začatí konania. Súd skúma, či táto právna skutočnosť je spôsobilá mať za následok prechod alebo prevod práva alebo povinnosti, o ktorú v konaní ide. Otázkou, či tvrdené právo alebo povinnosť, ktoré mali byť prevedené existujú alebo či naozaj boli prevedené na iný subjekt sa súd zaoberá v rozhodnutí o veci samej.18. December 2013 | Zmena a zámena účastníkov
Chyba v dátume doručenia uvedenom na doručenke (§ 111 ods. 1 CSP)
Ustanovenie § 111 ods. 1 CSP priznáva doručenke status verejnej listiny, v dôsledku čoho sa údaje v nej obsiahnuté sa považujú za pravdivé, ...
premlčanie podielové spoluvlastníctvo náhrada trov konania rekodifikácia odvolanie ochrana osobnosti trovy konania úroky z omeškania mediácia judikatúra vedľajší účastník súdne poplatky dedenie dovolanie exekúcia spotrebiteľ náhrada škody dokazovanie bezpodielové spoluvlastníctvo manželov oslobodenie od súdnych poplatkov
Telefóny súdu budú nedostupné z dôvodu zmeny telekomunikačného operátora.
Nezákonne získané akademické tituly by mohli byť odnímané, tvrdí Lubyová a iniciuje zmenu zákona
Ministerstvo školstva bude s cieľom zabrániť neoprávnenej škandalizácii akademických titulov ...
Anonym spôsobil poplach na súdoch v Nitrianskom kraji, polícia evakuovala niekoľko budov
Pozastavení řidičáků má platit až do uhrazení dluhu, rozhodl Ústavní soud
Pozastavení řidičského průkazu kvůli dluhu na výživném nemá končit po dovršení ...
Zhruba 71 procent řidičů má problémy se zrakem.
G. Gál: Čas do voľby sudcov ÚS treba využiť a nájsť dobrých kandidátov
Čas do výberu ústavných sudcov treba podľa ministra spravodlivosti Gábora Gála (Most-Híd) ...
Návštev: 9948112 | Pravidlá používania portálu | Napíšte nám | Tvorba web stránok, www.webcreators.sk | WebHosting, www.hostcreators.sk | Admin

References: § 80
 § 530
 § 80
 § 92
 § 92
 Súd 
 súd 
 § 111